Эдисси

Эдисси́ (Едессиа кæнæ Едессия дæр фыссынц) у Стъараполы крайы Курскаяйы районы хъæу, уыцы районы дыккаг стырдæр цæрæнран. Лæууы цæугæдон Хъуырæйы доны былтыл. Цæры дзы 5,8 мин адæймаджы.

Районы центр — станицæ Курская — у Эдиссийæ 5 км ныгуылæнырдæм. Хæстæгдæр æфсæнвæндаджы станцæ — Мæздæг — у 45 км хуссарырдæм.

 Истори 
Хъæуы бындур савæрдтой 1797-æм азы император Павелы барамындмæ гæсгæ. Уыцы барамындæй, сæхи куырдиатмæ гæсгæ дæсгай сомихаг бинонтæ ралыгъдысты ныры Дагъистан æмæ Азербайджаны зæххытæй Цæгат Кавказы быдыртæм.

Уымæ гæсгæ Эдиссийы цæрæг сомихæгтæ дзурынц тюркаг равзæрды æвзагыл (кæнæ, уымæй цы цалдæр фразæйы баззадис, уыдонæй пайда кæнынц).

Хъæуы ис агуыридурæй амад сомихаг аргъуан. Уый нымад у Стъараполы крайы зæронддæр сомихаг аргъуаныл (йæ ныры агъуыст у 1914-æм азы амад).

 Фиппаинæгтæ 

Категори:Курскаяйы районы цæрæнрæттæ